Na osnovu člana 125. Zakona o potvrđivanju Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije, sa druge strane („Službeni glasnik RS“, broj 83/08), člana 8. stav 1. i člana 18. Zakona o Narodnoj skupštini („Službeni glasnik RS“, broj 9/10) i člana 26. Poslovnika Narodne skupštine („Službeni glasnik RS“, broj 20/12 - prečišćeni tekst),

Narodna skupština Republike Srbije, na Petoj sednici Prvog redovnog zasedanja u 2018. godini, održanoj 18. maja 2018. godine, donela je

**O D L U K U**

**O IZMENI ODLUKE O UTVRĐIVANjU SASTAVA PARLAMENTARNOG ODBORA ZA STABILIZACIJU I PRIDRUŽIVANjE**

**I**

 U Odluci o utvrđivanju sastava Parlamentarnog odbora za stabilizaciju i pridruživanje („Službeni glasnik RS“, br. 69/16, 82/16, 101/16 i 100/17), vrši se sledeća izmena:

 Razrešava se dr Vesna Rakonjac dužnosti zamenika člana Parlamentarnog odbora za stabilizaciju i pridruživanje.

**II**

 Za zamenika člana Parlamentarnog odbora za stabilizaciju i pridruživanje bira se Goran Pekarski.

**III**

 Ovu odluku objaviti u „Službenom glasniku Republike Srbije“.

RS broj 29

U Beogradu, 18. maja 2018. godine

**NARODNA SKUPŠTINA REPUBLIKE SRBIJE**

PREDSEDNIK

 Maja Gojković